Sekvensiell manuell girkasse

En sekvensiell manuell girkasse er en type usynkronisert manuell girkasse som hovedsakelig er brukt i motorsykler og raserbiler. Sammenlignet med tradisjonelle synkroniserte manuelle girkasser gir de raskere giring og begrenser føreren til å velge enten forrige eller neste gir.

Design 

En sekvensiell manuell girkasse er usynkronisert, og lar føreren velge enten det neste giret (for eksempel skifte fra 1. gir til 2. gir) eller det forrige giret (for eksempel skifte fra 3. gir til 2. gir), enten operert via elektroniske skiftere montert på rattet eller med en sekvensiell girspake. Dette oppsettet minsker sjansen for å med uhell velge feil gir (eller begrenser i så fall feilen til ett gir opp eller ett gir ned), men har også "ulempen" at man ikke bevisst kan hoppe over gir. Bruken av kloclutch (i stedet for synchromesh) resulterer i raskere giring enn en med vanlig manuell girkasse.

På en sekvensiell manuell girkasse opererer girspaken en skrallemekanisme som konverterer frem- og bakoverbevegelse av girspaken til rotasjon på en velgertrommel som har tre eller fire spor maskinert rundt omkretsen. Velgergafler styres av spor, enten direkte eller via velgerstenger. Sporene avviker rundt omkretsen, og når trommelen roterer flyttes velgergaffelene slik at det ønskede giret velges.

En sekvensiell manuell girkasse må ikke forveksles med en "sekvensiell " girfunksjon som noen ganger er montert på en hydraulisk automatisk girkasse, eksempelvis markedsført under navn som "Tiptronic" eller "SportShift". Denne funksjonen gjør det mulig for føreren å velge forrige eller neste gir ved bruk av knapper eller en spak (vanligvis nær girspaken eller rattet), men mekanikken til overføringen er ellers ikke relatert til virkemåten til en mekanisk sekvensiell manuell girkasse.

Bruk 
De fleste motorsykler bruker en sekvensiell manuell girkasse. Sjåføren styrer girskifteren med foten slik at hendene kan forbli på styret, og en typisk 6-trinns girkasse (etter mønsteret "en ned, fem opp") har rekkefølgen  . De fleste moderne scootere har ikke sekvensiell manuell girkasse, men bruker istedet enten en hydraulisk automatisk girkasse eller en belte- eller kjededrevet trinnløst girsystem. Motorsykler av typen "underbone" (som for eksempel Honda Super Cub) bruker imidlertid ofte en halvautomatisk girkasse med en automatisk sentrifugalkobling, men har likevel en konvensjonell fotdrevet girspake.

I 1946 kom den første "ordentlige" sekvensielle manuelle girkassen i en raserbil med Porsche 360 Cisitalia. Dette ble etterfulgt av Lotus sine beryktede upålitelige Queerbox-girkasser som ble brukt i Lotus 12 fra 1958 samt andre forskjellige raserbiler fra slutten av 1950-årene og tidlig i 1960-årene. Mens det tidligere var vanlig med manuelle H-girkasser operert med girspake bruker de fleste raserbiler i dag sekvensiell girkasse (enten operert via en sekvensiell girspak med en mekanisk kobling eller via elektronisk rattgir).  I 1991 begynte bruken av moderne rattgir med Formel 1-bilen William FW14 som brukte en sekvensiell trommelrotasjonmekanisme.

I 1990 ble den første moderne sekvensielle manuelle girkassen med manuell girspake brukt med Gruppe C sportsbilen Peugeot 905, etterfulgt av LMP-raserbilen Ferrari 333 SP og CART Champ Cars/Indycars i 1994 og 1996, og så GT1-raserbilene McLaren F1 GTR, Mercedes-Benz CLK GTR, Porsche 911 GT1 og Panoz Esperante GTR-1 i 1996 og 1997. Dette ble tett fulgt av WRC-rallybiler i 1997, 1998 og 1999, samt Porsche LMP1-98, Nissan R390 GT1, Toyota GT-One, og BMW V12 LM' og LMR Le Mans-prototyper i 1998 og 1999.

Standardbilracing har også brukt sekvensielle manuelle girkasser, først med den europeiske DTM-serien i 2000 hvor de ble brukt i 12 sesonger inntil man i 2012 gikk over til et semiautomatisk girkasse med rattgir. Den australske V8 Supercars-serien begynte å bruke sekvensielle manuelle girkasser i 2008, og byttet da bort ifra en manuell girkasse med H-mønster.

NASCAR planlegger å gå over til en 5-trinns sekvensiell manuell girkasse med sine Gen-7-biler fra 2022 etter å ha brukt konvensjonelle manuelle girkasser med 4-trinns H-mønster i mange år.

En sekvensiell manuell girkasse tåler ofte mye effekt sammenlignet med vanlig manuell girkasse. På grunn av stor slitasje og brå giring brukes sekvensielle manuelle girkasser imidlertid sjeldent i personbiler, men det finnes noen unntak. Man må da regne med hyppigere overhaling av girkassen. Av disse årsakene brukes sekvensielle manuelle girkasser i dag stort sett til racing. Slike kasser til racing har ofte rettskårne drev, og bråker derfor også en del sammenlignet med vanlige girkasser som har heliksform på drevene for støydemping.

Se også 
 Kloclutch
 Toclutchgir
 Manuell girkasse
 Dogleg-girkasse

Referanser 

Gir